
Forord af forfatteren


Yggdrasil, Ask Yggdrasil, verdenstræet. Livets træ der fra krone til rod går gennem verdens tre planer: himmel, jord og underverden. Det står midt i verden som en slags verdenssøjle. Livets træ er i Det Gamle Testamente det træ, der giver evigt liv. Livets træ symboliserer liv, vækst, fornyelse og visdom.


Livets træ er ofte et symbol på håb og fremtid. Og på styrke og mod.


I flere tekster er det et stedsegrønt asketræ, og i toppen sidder en ørn.


Træet skal vandes for at få næring til vækst og forblive stedsegrønt.


Livets træ er kimen til vækst og styrke.


Ligesom livets træ skal vi mennesker også have næring for at udvikle os - ja for at leve. Ofte går vi ind i os selv foran lærredet eller har næsen dybt begravet i vores poetiske tekster. Totalt opslugt og lukker omverdenen ude. Har ikke brug for den.


Ofte går vi et skridt tilbage for at observere, om farven nu også er den rigtige og vi læser højt af vore tekster for at sikre os, at det udtrykker det, vi ønsker. Vi finder titler på vores værker og tænker, er det nu, som det skal være?


Det skal sige noget men ikke for meget.


Beskueren skal tænke selv – ja der er mange forskellige meninger om det.


Vi kan i kunsten finde glæde. Vi kan undre os, drømme og fantasere.


Vi kan frydes og skabe lige netop den form for kunst, vi ønsker i farver, former, malede sten, ord, glæde, og skabe eventyr. Vi kan drømme og fantasere og få ideer, vi kan omsætte på lærred, papir, sten og mange andre kunstarter.


Et kik til Cassiopeia en stjerneklar nat giver inspiration til et poetisk liv. Vi skal ikke glemme, hvad musikken også kan bidrage med til inspirationen.


Wyrd bid ful aræd


Skæbnen er uafvendelig










Kunst


Hvad er kunst - ja hvad er det?


Lad os lige få styr på hvor mange kunstarter vi kender, og der er sikkert flere.


Lad mig blot nævne, maleri, skulptur, keramik, glas, fotografi, arkitektur, litteratur, teater, filmkunst, digital kunst, musik og dans.


Kunst er vel friheden til at skabe. Kunsten kan påvirke helbredet og opmuntre til sundhedsfremmende adfærd. Kunst er udtryk og følelser. Kunst kender ingen grænser.


En kunstner kan være skabende f.eks. billedkunstner eller forfatter, udøvende f.eks. en skuespiller eller musiker. En kunstner er et kreativt individ, der kan frembringe et eller andet. Jeg mener også, at kunst skal have et personligt præg, og håndværket skal være i orden.


Når jeg ser på mine billeder og malede sten ved jeg, at de i hvert fald opfylder begge kriterier.


Det kan så også diskuteres, idet det ikke er sikkert, at alle synes det. Men har jeg en følelse af, at det kan jeg godt være bekendt, det opfylder mine egne krav, så er det optimale vel nået for mig. Jeg har prøvet at finde definitionen på god kunst. Den findes heldigvis ikke, og må være op til den enkelte at vurdere.


Hvor langt går begrebet kunst tilbage?


Et arkæologisk fund i Tibet fortæller os, at for omkring 200.000 år siden lavede børn aftryk af deres hænder og fødder. Nu er de netop blevet udnævnt til verdenshistoriens allerførste kunstnere.










Citater fra kendte kunstnere


”Kunstens inderste væsen er at gribe mennesket”


Asger Jorn


”Himlens skuespil overvælder mig. Det forstyrrer mig at se halvmåne eller solen på en enorm himmel. I mine malerier er der desuden små figurer i store tomme rum” Joan Miro


”Jeg bliver aldrig træt af en blå himmel”


Vincent van Gogh


”Som barn er enhver kunstner.


Vanskeligheden ligger i at forblive det som voksen”


Pablo Picasso


”Kunst er stort set et ja til livet”


Friedrich Nietzsche


”Kunst er det, man ikke kan.


Hvis man kunne, var det jo ingen kunst”


Storm P


Kilder: den danske ordbog, Det store danske leksikon, Københavns Kunsthandel, databaser










Begyndelsen


Min malerejse begyndte først for alvor i 2007, da jeg ikke længere arbejdede.


Jeg havde på det tidspunkt lagt min kunstneriske sjæl i Miros hænder. Han optog mig så meget, så jeg måtte erhverve mig flere af hans kunstbøger. Jeg kiggede og kiggede dag og nat og begyndte ligeså stille at lade mig inspirere til mit eget finurlige og figurative Miro univers.


Figurerne blev mine legekammerater. Ofte havde jeg en sol og en stjerne med på billederne.


Jeg begyndte med meget små billeder i 10x10 og fik solgt en del af dem. Ganske langsomt blev jeg mere og mere modig og i løbet af relativ kort tid vovede jeg mig op i store størrelser på lærred. 100x100 og større.


Jeg skabte også en del billeder på 250 gram akvarelpapir, og de billeder var der heldigvis rift om.


Jeg fik på de udstillinger, jeg besøgte solgt en del af mine store billeder på sort baggrund.


En anmelder skrev: "Hendes farver er, trods de er kraftige og intense, blide og varme og holdt i en klar varm farveholdning. Hun har skabt sit eget billedsprog – et hvor glæde, som budskab går hånd i hånd med glæden ved farver, mønstre og strukturer. Ingen rette linjer og skarpe kanter".


Det er dog kommet til senere.

- MIN EGEN DRØM -










Rum til fortælling


Jeg ønsker at skabe rum til fortælling, og min fortællelyst kommer til udtryk i mit ofte fabulerende univers.


Mine billeder og malede sten relaterer til en verden, vi alle kan genkende gennem leg og fantasi.


Mine billeder er legende, fabulerende og fyldt med livsglæde. Farverne repræsenterer alle stemningsbilleder. Oftest udstråler mine billeder på lærred og papir en umiddelbar glæde.


Der er en fortælling at bygge videre på. Brug den dejlige fantasi vi alle er født med, og forhåbentlig har du bevaret den.










Inspirationen


Jeg har gennem årene været fascineret og derfor inspireret af Miro, Picasso, Hundertwasser og Klee samt vores egen danske Knud Nielsen. Amerikanske farverige kvindelige malere giver mig energi til at male videre i mit univers og ind imellem forsøger jeg at være lidt mere "rolig" i mine udtryk.


For år tilbage skabte jeg på malede granitsten Picassofortolkninger, og det blev en stor succes. Jeg fik solgt over 30 bemalede granit -, mark - og strandsten.

Malede granitsten

- GLÆDE -

- MØD MIG PÅ CASSIOPEIA -










Akvarelpapir

- INGEN TITEL -

- INGEN TITEL -

- PINGVIN DANSER -

- JEG SÆTTER MIN HAT SOM JEG VIL -










Livsstilskæden Sinnerup


I 2010 fik jeg en aftale med Livstilskæden Sinnerup, der bad mig tegne og male nye billeder – 15 stk. i 10x10 cm. Der blev udvalgt 10 billeder, som blev kopieret på lærred i lange baner og i flere størrelser i Kina. Samtidig blev der produceret 2 puder, der blev en succes.


Jeg udstillede i Sinnerups butikker. Der var alt for mange kopibilleder og til sidst blev de solgt for ingenting. Ikke godt for en kunstner. Der var et ønske fra Sinnerup om, at billederne skulle opstilles i stakkevis. Samtidig var det en meget dårlig kvalitet, som mest kom til udtryk i de større billeder. Lærredet blafrede nærmest. Jeg kunne ikke acceptere at blive præsenteret på denne måde og samarbejdet ophørte.


Jeg fik min royalty.

Disse billeder blev produceret som puder










Udstillinger


Udstillinger blev en del af min hverdag både på messer, gallerier og kunstforeninger. Et stort arbejde er det. Ingen garanti for at sælge, men jeg har fået mange skønne oplevelser med dejlige mennesker.


En god kunstnerven af mig sagde på det tidspunkt. ”Hvis Knud Nielsen så dine billeder, ville han sige ok, men du skal være mere fanden i voldsk”.


Og hvordan bliver man lige det? Jeg forsøgte gennem længere tid at skabe et andet billedunivers, og det lykkedes mig.

Knud Nielsen 1916-2008


Knud Nielsen var en dansk Cobrainspireret maler. Jeg kan anbefale bogen "Drømmesamleren, Knud Nielsen og maleriet".

- EN SKITSE -

- FEST I DET GRØNNE -

- INGEN TITEL -

En bestilling til en grønlandsk musiker Det blev vel modtaget i Grønland

Malet på en bakke










Wall-art og pixiebog


I 2012 samarbejdede jeg med et trykkeri, hvor ejeren var en meget aktiv og kreativ sjæl. Vi fik sammen taget initiativ til, at mine billeder kunne være et hit som wall-art.


Vi forsøgte at gøre kommuner og virksomheder interesserede i projektet, og vi fik produceret en wall-art til børnehaven i Ødsted ved Vejle. Den hænger der stadig og pryder væggen. Jeg selv fik dekoreret reservehjulet bag på bilen med et billede. Succes? Nej.


Jeg tegnede og malede billeder til en pixiebog udgave – Den røde tryllekurv. Der skulle samtidig produceres billeder i 20x20, som skulle sættes på "klodser". Købte man et billede fik man en lille bog. Jeg stod også for teksten. Vi fik kontakt til en bogkæde, der gerne ville tage produktet, men da vi gjorde det hele op, blev det alt for dyrt. Så en sjov tid men det blev stoppet af økonomien.

